procesaur/Wiki.mk huggingface dataset:
ДНК-лигаза

Во молекуларна биологија, ДНК-лигазата е посебен тип на лигаза (со ензимски код 6.5.1.1) која може да се поврзе за две комплементарни ДНК-низи кои се раскинати. Единечната раскината низа се фиксира (спојува) со различен тип на ДНК-лигаза која ја користи комплементарната низа како шаблон, но сепак е потребна ДНК-лигазата за да се создаде конечната фосфодиестерска врска за целосна поправка на ДНК.
ДНК-лигазите се употребуваат при поправката на ДНК и при репликацијата на ДНК. Исто така, ДНК-лигазата има широка употреба во лабораториите по молекуларна биологија во експерименти за генетска рекомбинација.
1 Механизам на дејство
Суштината на механизмот на ДНК-лигазата се состои во формирање на две ковалентни фосфодиестерски врски меѓу 3' хидроксилните краеви на еден нуклеотид со 5' фосфатниот крај на друг нуклеотид. За оваа лигазна реакција е потребен ATP. Дејството на ДНК-лигазата врз молекулата на ДНК се нарекува лигација.
Сликовит приказ за дејството на лигазата може да се даде на следниот начин (со лепливите краеви):
Лигазите ќе дејствуваат и со тапи краеви на ДНК, иако за ова се потребни различни ензимски концентрации и различни реакциони услови.
2 Лигази кај цицачите
Кај цицачите постојат четири посебни типови на лигази.
* ДНК-лигаза I: врши лигација на насцентна ДНК од неводечките низи откако ДНК-полимераза I ќе го отстрани РНК прајмерот од Оказаки фрагментите.
* ДНК-лигаза II: алтернативно сплајсирана (''splice'') форма на ДНК-лигаза III која може да се најде кај сите клетки кои не се во делба.
* ДНК-лигаза III: комплекси со белковината за ДНК поправка XRCC1
* ДНК-лигаза IV: комплекси со XRCC4.
Некои форми на ДНК-лигаза кај бактериите (обично поголеми) побаруваат NAD како кофактор, додека други форми (најчесто присутни кај ''E. coli'' и обично помали) побаруваат ATP.
Тврдина Бован

Тврдината Бован се наоѓа во близина на градот Алексинац, Србија. Тврдината најверојатно била изградена на местото на поранешната римска кастра Praesidium Pompei. Градот во минатото бил главен извор на сол. Најстарите извори околу постоењето на тврдината се од 1395 година. Во 1413 година, таа била заземена од страна на Османлиите.
Пешачка структура

Пешачка структура е шаховски поим со кој се означува распоредот на пешаците на шаховската табла. Бидејќи пешаците се најмалку подвижни од сите борбени единици во шахот, пешачката структура е релативно статична и нејзиниот карактер најмногу е условен од стратешката природа на позицијата.
1 Главни размислувања
Слабостите во пешачката структура, како што се изолираните, двојните или заостанатите пешаци, како и пешачките дупки, често имаат влијание врз понатамошниот тек на партијата. Затоа, потребно е особено внимание, што треба да овозможи нивно избегнување (но има иисклучоци, како на пример ''Болеславскиевата дупка'') и евентуално создавање на прооден пешак. Врз основа на овие структурни слабости, не е можно да се направи поделба на пешачките структури на добри или на лоши. Тоа зависи од карактерот на позицијата и распоредот на фигурите. И покрај тоа, пешачките формации влијаат на стратегијата на игра на шахистите до таа мера, што позицијата не мора да настанува од некое од вообичаените отворања. Симетричните пешачки структури, со врв, кој го најчесто го сочинуваат е- или d-пешаците имаат измамничка симетрија, бидејќи постојат разлики во нивните внатрешни одлики, како што се склоноста на кралевите за рокада на кралското крило.
Една пешачка структура често може да се трансформира во друга. Трансформацијата мора да се анализира внимателно, бидејќи истата може да предизвика промени и во стратегијата.
2 Поврзано
* Изолиран пешак
* Двојни пешаци
* Заостанат пешак
* Прооден пешак
* Верижни пешаци
* Еж (шах)
* Шаховска стратегија
3 Корисна литература
*''Pawn Structure Chess'', Andrew Soltis, David McKay Company 1995.ISBN 0-8129-2529-7
* M. Yudovich. ''Garri Kasparov'', Raduga Publishers 1988. ISBN 5-05-001722-X.
*''The Development of Chess Style'', Max Euwe, David McKay Company 1968. ISBN 0-679-14045-X.
*''Pawn Power in Chess'', Hans Kmoch, 1959. 1990 Dover edition: ISBN 0-486-26486-6 (има повеќе изданија).
Браничево

Тврдината Браничево се наоѓа во близина на градот Пожаревац, Србија. Се смета дека тврдината била изградена во средновековието, на местото на античкиот ''Виминацијум''. Во 1124 година, тврдината била разрушена.
Градот Браничево бил воена тврдина и трговски центар кој во историја на Византија во 11 и 12 веку и во српска историја 13 и 14 век имал значајна улога. Со ископавања е утврдено постоење на бедем на Долниот град, пронајдена е и кула и една градба за која се претпоставува дека била благородничка куќа со работилница.
Браничево било едно од најзначајните подрачја на српските земји во средниот век.
Тврдина Борач

Тврдината Борач се наоѓа во близина на градот Книќ, Србија. До тврдината може да се стигне само преку нејзината северна страна. Не е познато кога точно била изградена, но се смета дека било во околу 1389 година, односно по Косовската битка. Во 1438 година, истата била заземена од страна на Османлиите. Денска, од тврдината има останато само ѕидините и остатоци од четирите кули.
Јужноромански јазици

Јужноромански јазици сочинуваат хипотетична група на романски јазици која не е сосема прифатена меѓу лингвистичката научна јавност, туку е предложена од страна на Етнолог.
Според Етнолог, оваа група на јазици ги опфаќа: сардински јазик, корзикански јазик, галурски јазик и сасарски јазик.
Кампидански дијалект

Кампиданскиот јазик е дел од групата на романски јазици и често се смета за дијасистем на сардинскиот јазик. Овој јазик се зборува во покраината Каљари во Италија. Покрај таа покраинат јазикот се зборува и во покраината Нуоро. Денес има околу 1 милион говорници на кампиданскиот.
Источноромански јазици

Источноромански јазици или познати како влашки јазици се група на романски јазици кои се развиле во југоисточна Европа, како првични варијанти на латинскиот јазик.
1 Јазици
* Романски јазик (или во Молдавија познат како молдавски јазик)
* Аромански јазик
* Мегленоромански јазик
* Истроромански јазик
Логудорски дијалект

Логудорскиот е романски јазик и се смета за стандардизиран дијалект на сардинскиот јазик и често сметан за еден од најконзервативните романски јазици. Буквите К и Г во овој јазик не се палатизирани како кај останатите романски јазици.
1 Граматика
1.1 Заменки
deo = јас
tue = ти
issu/issa = тој/ таа
nois = ние
bois = вие
issoso = тие
1.2 Глаголи
essere (сум)
so = јас сум
sese = ти си
este = тој/ таа е
semusu = ние сме
sezisi = вие сте
sunu (или suni) = тие се
Мозарапски јазик

Мозарапскиот бил романски јазик кој се зборувал во ел-Андалус, муслимански регион на Пиринејскиот Полуостров за време на развојот на романските јазици на тој полуостров. Јазикот потекнува од латинскиот јазик или поточно е негов дијалект но со поголеми примеси на арапски јазик. За време на неговото развивање, веќе се зборувале арапски говори на таа територија и така овој јазик потсетува на дијалект. Патем јазикот никогаш не бил сосема стандардизиран и неговото име потекнува од арапскиот назив مستعرب - musta'rab односно во превод "арабизиран".
1 Пример
мозарапски:, шпански:, каталонски:, португалски:, латински:, стандарден арапски, арапска транслитерација, македонски:
2 Наводи
* Menéndez Pidal, Ramón. (2005). ''Historia de la Lengua Española'' (2 Vols.). Madrid: Fundación Ramón Menendez Pidal. ISBN 84-89934-11-8
* Wright, Roger. (1982). ''Late Latin and Early Romance in Spain and Carolingian France''. Liverpool: University of Liverpool (Francis Cairns, Robin Seager). ISBN 0-905205-12-X
Крива кула во Пиза

Кривата кула во Пиза (|Torre pendente di Pisa), или едноставно Кулата во Пиза е канбанарија или самостојна кула со ѕвона на катедралата на италијанскиот град Пиза. Изградена е на Плоштадот на катедралата (''Piazza del Duomo''), во склоп на комплексот кој вклучува и катедрала, крстилница и гробишта. Иако било планирано да стои вертикално, поради лошите темели и слабата почва, кулата се накривила до размери што морала да биде санирана за да не падне. Со својата светски прочуена накривеност, кулата привлекува стотици илјади туристи годишно.
1 Податоци за кулата
Кулата е започната во 1173, а завршена дури во 1372 година, па поради тоа содржи градежни стилови и декорации од различни периоди. Висока е 56,7 метри од повисоката страна, и 55,86 метри од пониската. Sидовите се дебели 4,09 метри во основата и 2,48 метри на врвот. Во основата, надворешниот пречник на Кулата е 15,48 м, а внатрешниот 7,37 м. Вкупната маса на кулата се проценува на 14.500 тони. Кулата има 296 или 294 скали, бидејќи на седмиот кат има две скали помалку на едната страна.
На врвот се сместени седум ѕвона според тоновите од музичката скала, од кои најтешкото тежи 3.620 кг.
Во 1987, Кулата, како дел од ''Плоштадот на катедралата во Пиза'', заедно со соседната катедрала, гробишта и крстилница, е прогласена за светско наследство на УНЕСКО.
2 Санација на кулата
До 1964, поради слабите темели и мекото земјиште, кулата се накривила до 5,5 степени кон југозапад од нормалата.
Во 1964., италијанската влада побарала помош за да се спречи паѓањето на Кулата. Истовремено, побарала и да се задржи накривеноста, затоа што тоа било значајно за развојот на туризмот во Пиза.
На исправањето на Кулата работел меѓународен тим од инженери, математичари и историчари. Било откриено дека накривувањето се должи на помеките темели на пониската страна. Имало повеќе идеи, меѓу кои и да се потпре со 800 тони оловни тегови од спротивната страна за да се спречи накривувањето.
Реставрацијата започнала во 1990, после детални студии и планови. Било решено да се ископаат 38 м<sup>3</sup> земја под повисоката страна на кулата, со што таа би се подисправила и би се сопрело накривувањето. По ископувањето на земјата, Кулата се исправила за 45 см, со што се вратила на позицијата од 1838 година. По цела декада реконструктивни и стабилизациски зафати, кулата била повторно отворена за посетители на 15 декември 2001. година, и прогласена за стабилна за барем уште следните 300 години. По реставрациите во 1990 и 2001 Кулата е „вратена“ на 3,9 степени. Со оглед на висината, ова значи дека врвот на кулата отстапува од нормалата за 3,97 метри.
Во мај 2008, по ископувањето на уште 70 тони земја, инженерите прогласиле дека накривувањето на Кулата е запрено за првпат во нејзината историја, и дека ќе биде стабилна во следните 200 години.
3 Галерија
Векторизација

Во компјутерската графика, векторизација се однесува на процес на претворање на растерска графија во векторска графика.
Популарни примени:
* Кај компјутерскиот дизајнираните (CAD) цртежи (шематски планови итн.) се скенираат, векторизираат и се запишуваат како CAD податотеки во процесот наречен „претворање од хартија во CAD“ или „претворање на цртежи“.
* Кај географските информациски системи (GIS) сателитските или воздушните слики се векторизираат за да се создадат карти.
* Кај графичкиот дизајн и фотографијата, графиката може да се векторизира за полесна употреба и менување на големината.
1 Поврзано
* Скенирање
* Дигитализација
* Растеризација претставува обратен процес (претворање на векторска во растерска графика)
* Споредба на програми за претворање на растерска во векторска графика
* Оптичко распознавање на знаци
Мегленовлашки јазик

Мегленовлашки јазик (локално познат и како ''Vlăheşte'') — романски јазик кој е сличен со влашкиот и со романскиот јазик. Често се смета за дијалект на романскиот јазик. Јазикот се зборува во неколку села во мегленско во Егејска Македонија и во Вардарска Македонија (Влахомеглен), но и во Турција и Романија. Јазикот се смета за загрозен.
Стандардна библиотека на C++

Стандардна библиотека на C++ (|C++ Standard Library) — збирка од класи и функции, кои се напишани во основниот јазик и дел од C++ ISO стандардите. C++ Standard Library нуди неколку генерички контенјери, функции кои ги ангажираат и манипулираат овие контенјери, функциски објекти, генерички стрингови и стримови, и секојдневни функции како што се наоѓање на корен од некој број. C++ Standard Library исто така ја вклучува ISO C90 C Standard Library. Одликите на C++ Standard Library се декларирани со std именскиот простор.
C++ Standard Library се заснова на конвенција воведена од Стандардната библиотека на предлошки (STL). Иако C++ Standard Library и STL делат многу функции, ниту една не е строго одделена од другата. Исто така на C++ Standard Library влијаела и работата на Александер Степанов и Менг Ли.
C++ Standard Library е подложена на ISO стандардизацијата како дел од C++ ISO Стандардизациониот труд, и поминува подолга работа во поглед на стандардизирањето на проширената функционалност.
Почетните податотеки во C++ Standard Library не завршуваат со „.h“. Како и да е , C++ Standard Library вклучува 18 почетни податотеки од C Standard Library, кои завршуваат со „.h“. Нивното користење е омаловажено.
0.1 C Standard Library
Секој хедер во C Standard Library е вклучен во C++ Standard Library со различно име, коешто го бриши .h, и додава ’c’ на почетокот, на пример ’time.h’ преминува во ’ctime’. Единствената разлика помеѓу овие две и традиционалната C Standard Library е тоа што функциите можат да бидат сместени во std::namespace. Во ISO , функциите во стандардните библиотеки е дозволено да бидат имплементирани од страна на макроа, што не е дозволено од ISO C++.
* <cassert>
* <cctype>
* <cerrno>
* <cfloat>
* <climits>
* <cmath>
* <csetjmp>
* <csignal>
* <cstdlib>
* <cstddef>
* <cstdarg>
* <cstdio>
* <cstring>
* <ctime>
* <cwchar>
* <cwctype>
Сасарски јазик

Сасарскиот (локално име ''Sassaresu'' или ''Turritanu'') е јужноромански јазик и дијасистем на сардинскиот јазик и корзиканскиот јазик. Често се смета за сардино-корзикански јазик поради историските блиски врски со двата региона. Јазикот, покрај силното влијание на сардинскиот јазик, сè уште го има зачувано тосканскиот корен. Во лингвистичкиот научен свет, овој јазик се окарактеризирал како транзиционален јазик помеѓу итало-западните јазици и сардински јазик.
Јазикот го зборуваат околу 120.000 луѓе во Сардинија.
Истриотски јазик

Истриотски јазик — романски јазик кој се зборува во Хрватска, поточно на полуостровот Истра.
Говорниците на овој јазик не го нарекуваат јазикот истриотски, туку го нарекуваат со шест посебни називи, обично според градот каде се зборува јазикот. Денес има околу 1.000 говорници.
Џеновски дијалект

Џеновскиот е најзначаен дијалект на лигурскиот јазик. Тој се зборува во и околу Џенова во регионот Лигурија во Италија.
За разлика од литературниот италијански јазик, џеновскиот дијалект има мали сличности со францускиот. Литература напишана на џеновски датира уште од XIII век, но правописот е стандардизиран дури во 2008 г.
Западноиталски јазици

Западноиталски јазици (нарчени и „итало-западни“) — најголема подгрупа на романските јазик. Оваа група се состои од две подгрупи: итало-далматски јазици и западноромански јазици.
* Италодалматските заедно со италијански јазик, неаполски јазик, сицилиски јазик, истриотски јазик, јудео-италијански јазик и исчезнатиот далматски јазик.
* Западноромански јазици:
# Пиринејски мозарапски јазици со: арагонски јазик и мозарапски јазик
# Галоиберски јазици:
## Галоромански јазици:
### Окситанско-романски јазици заедно со каталонски јазик и со окситански јазик.
### Галоиталски јазици заедно со пиемонтски јазик, лигурски јазик, западен ломбардски јазик, источен ломбардски јазик, емилијанскоромањолски јазик и венециски јазик.
### Реторомански јазик заедно со реторомански јазик и фурлански јазик.
### Оилски јазик (вклучувајќи го и француски јазик) и останати помали јазици од Франција.
## Ибероромански јазик:
### Западноиберски јазици: шпански јазик, португалски јазик, галисиски јазик, ладино, леонски јазик итн.
### Источни иберски јазици : каталонски јазик
1 Поврзано
* Романски јазици
Пирамидална измама

Пирамидална измама — манипулативна финансиска операција која им исплаќа на инвеститорите (или на штедачите) поврат во форма на дивиденда или на камата од нивните сопствени вложени средства, или од средствата вложени од следните инвеститори/штедачи, наместо од реален заработен профит. Пирамидалната измама обично вклучува и невообичаено висок поврат кој ниеден друг инвеститор или банка не може да го гаратнира, со цел да придобие нови жртви, во форма на краткорочни дивиденди (или камати) кои се или ненормално високи или невообичаено доследни.
Траењето на Пирамидалната шема зависи од постојаното зголемување на протокот на пари од инвеститорите за да се одржи измамата. Системот е осуден на пропаст, бидејќи профитот од вложувањата (ако воопшто постојат) е помал од повратот што им се исплаќа на инвеститорите (вложувачите). Вообичаено овие шеми ги прекинуваат властите, бидејќи се забележливи тогаш кога ќе се зголеми бројот на учесниците, или кога текот на парите ќе стане голем и забележлив.
Во Македонија се познати повеќе пирамидални измами: штедилниците ТАТ, Лавци, Алфа-С и други, играта Џек-Пот, итн. Најголема е онаа со Аферата ТАТ, во која биле оштетени околу 13.000 граѓани за повеќе од 120 милиони германски марки или 60 милиони евра.
Во светот, најпозната пирамидална измама е онаа што ја извел Бернард Мејдоф, која траела цели 48 години (1960 - 2008), и биле проневерени вкупно околу 65 милијарди долари. За ова дело Мејдоф бил осуден на 150 години затвор без право на помилување.
1 Наводи
ru:Международный ответный купон#Финансовая пирамида Понци
Галоибериски јазици

Во групата на галоиберсики јазици спаѓаат следните јазици:
1 Галоромански јазици
1.1 Галоиталски јазици
* Ломбардски јазици
** Западен ломбардски јазик
** Источен ломбардски јазик
* Пиемонтски јазик
** Емилијанскоромањолски јазик
** Венециски јазик
** Лигурски јазик
1.2 Галоретски јазици
* Оилски јазик
** Бургоњски јазик
** Шампањски јазик
** Франшконтски јазик
** Француски јазик
** Галоа
** Лорендски јазик
** Нормандски јазик
*** Англонормандски јазик
**** Олдерниски дијалект
**** Гернсиски дијалект
**** Џерсиски дијалект
***** Саркски дијалект
** Пикардски јазик
** Поетевински јазик
** Сентонжески јазик
** Валонски јазик
** Југоисточни
*** Франкопровансалски јазик
* Реторомански јазик
** Фурлански јазик
** Ладински јазик
** Реторомански јазик
1.3 Окситанско-романски јазици
* Окситански јазик
** Оверњански дијалект
** Гасконски дијалект
*** Арански дијалект
** Лангдочки дијалект
** Лимузенски дијалект
** Провансалски дијалект
** Шуадитски дијалет
2 Иберо-романски јазици
2.1 Западни иберски јазици
2.1.1 Астурско-леонска група
* Астуриски јазик
* Естремадурски јазик
* Леонски јазик
* Мирандски јазик
2.1.2 Галисиско-португалски јазици
* Галисиски јазик
** Еонавски јазик
* Фала јазик
* Португалски јазик
** Баранкењо
** Бразилски португалски јазик
2.1.3 Шпански јазик
* Кало јазик
* Ладино
2.2 Источни иберски јазици
* Каталонски јазик
** Западен каталонски
*** Северозападен каталонски јазик
*** Валенсиски јазик
** Источен каталонски
*** Централен каталонски јазик
*** Балеарски јазик
*** Северен каталонски јазик
Агваноски јазик

Агваноскиот јазик или агвано јазик е исчезнат некласифициран индијански јазик. Не се знае точно каков бил јазикот но се претпоставува со две теории. Едната, според Рулен, јазикот бил исти како и чамикуро јазик, додека чамикуросите тврдат дека исчезнатиот јазик бил поблизок со кечуански. Народот аквано денес живее во Перу и зборува шпански јазик.
Арагонски јазик

Арагонскиот — романски јазик кој денес се зборува од страна на околу 10.000 до 30.000 луѓе во долината на реката Арагон во истоимената автономна покраина. Тој е единствениот жив говор од средновековните наварско-арагонски дијалекти.
Јазичниот код за арагонскиот јазик е <code>an</code> според ISO 639-1 и <code>arg</code> според ISO 639-2/-3.
1 Варијанти
Арагонскиот јазик се одликува со бројни дијалекти, коишто се под влијание на шпанскиот и каталонскиот јазик. Овие дијалекти може соодветно да се поделат во четири групи:
# западноарагонска (западно од реката Арагон до границата со Навара; ги опфаќа долините Вал д'Ансо, Вал д'Ехо, Арагуес дел Пуерто и Хака): ''cheso'', ''ansotano'', ''chaqués'';# централноарагонска (меѓу реките Гаљего и Синка, ограничен на југ со реките Баса и Гуарга): ''panticuto'', ''bergotés'', ''belsetán'', ''tensino'';# источноарагонска (меѓу реките Синка и Есера): ''chistabín'', ''fobano'', ''benasqués'', ''grausino'', ''focense'', ''estadillano''; и
# јужноарагонска (го опфаќа подрачјето на Сомонтано де Барбастро и Уеска): ''somontano''.
2 Пример на текст на арагонски
Во продолжение е направена споредба на текстот на молитвата „Оче наш“ на арагонски ишпански јазик:
шпански
3 Поврзано
* Ибероромански јазици
Аруански јазик

Аруанскиот јазик е исчезнат индијански јазик кој се зборувал во Бразил. Последниот човек кој го зборувал овој јазик умрел во 1877 година. Сè што преостанало од овој јазик во запишана форма е список на зборови составена во 1869 година.
Андокески јазик

Андокески јазик — индијански јазик кој се зборува од стотина припадници на народот андоке и јазикот е во опаѓање. Тој се зборува во северна Јужна Америка.
В0 2000 година биле забележани 610 говорници на овој јазик во Колумбија, од кои 50 биле монолингвални. Јазикот повеќе не се зборува во Перу, туку бил заменет со шпански јазик. Се смета за изолиран јазик, но се поставува тезата дека јазикот припаѓа на групата на бора-витото јазици.
1 Библиографија
* Aschmann, Richard P. (1993). ''Proto Witotoan''. Publications in linguistics (No. 114). Arlington, TX: SIL & the University of Texas at Arlington.
* Campbell, Lyle. (1997). ''American Indian languages: The historical linguistics of Native America''. New York: Oxford University Press. ISBN 0-19-509427-1.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
* Greenberg, Joseph H. (1987). ''Language in the Americas''. Stanford: Stanford University Press.
* Kaufman, Terrence. (1994). The native languages of South America. In C. Mosley & R. E. Asher (Eds.), ''Atlas of the world's languages'' (pp. 46–76). London: Routledge.
Црква „Св. Недела“ - Битола

Света Недела — православна црква во градот Битола, Македонија.
Била основана и издигната на 13 октомври 1863 година за време на неговото преосвештенство г. Бенедикт Византиски, од кого црквата била осветена.
1 Историја
Најголемата икона во црквата е на светите браќа Кирил и Методиј, а со оглед на тоа што црквата била под јурисдикција на бугарската црква, натписот под неа гласи „бугарски просветители од Преслав 1875 год“.
Натписот над влезната врата од црквата гласи:Тоя светї храмъ на прѣсветая и славна великомѫченица Недѣля се издїгнѫ отъ основание съ иждивението на Българитѣ при владикованието на Вїсокопрѣосвещенния г-нъ г-нъ Венедиктъ Византийский който и я освети Битоля 13 октомври 1863 г.
Во превод:
Овој свет храм на пресветата и славна великомаченца Недела се издигна од основание со помош на бугарите за време на владикувањето на високопреосвештениот г-н г-н Венедикт Византиски кој ја освети. Битола 13 октомври 1863.
2 Гробишта
Во дворот на црквата Св. Недела се наоѓаат илинденските гробишта, каде се погребани и војводите Доне Крчаров (од с. Зовиќ), Димко Николов и Александар Турунџев.
На гробиштата се погребани многу значајни личности како Павел Шатев (револуционер), Димко Сарванов-Могилче (револуционер), Кирил Лозанчев (револуционер) и Михаил Димев. Во периодот од Првата светска војна во Битола се погребани 40 бугарски војници, од кои 7 во дворот на црквата Св. Недела, а останатите на гробиштата во Хераклеја..
Арутански јазик

Арутанскиот е јазик кој припаѓа на индијанската група на арутани-сапе јазици со само 17 луѓе кои го зборуваат јазикот. Јазикот се зборува во Бразил и Венецуела. Арутанскиот е скоро исчезнат, додека овие луѓе зборуваат и нинамски јазик.
Арутани-сапе јазици

Јазичната фамилија арутани-сапе се загрозени индијански јазици. Оваа група на јазици вклучува само два јазика кои се зборувани во Бразил и Венецуела. Овие јазици се скоро исчезнати.
Во оваа група на јазиви спаѓаат:
I. Арутански јазик
II. Сапески јазик
Фураноза

Фуранозата е прост шеќер кој содржи петчлен фурански прстен. Фуранозата е субтерминален кетон, што му дава редуцирачка моќ.
1 Структурни одлики
Фуранозниот прстен е цикличен хемиацетал на една алдопентоза или цикличен хемикетал на една кетохексоза.
Фуранозниот прстен е изграден од четири јаглеродни и еден кислороден атом, при што аномерниот јаглероден атом се наоѓа на десно од кислородниот. Највисоко нумерираниот хирален јаглероден атом (најчесто на лево од кислородниот во Хавортова проекција) одредува дали една структура има D или L-конфигурација. Во фураноза со L-конфигурација, супституентот кој се наоѓа на највисоко нумерираниот хирален јаглероден атом е насочен под од рамнината, додека во фураноза со D-конфигурација тој е насочен над рамнината.
Фуранозниот прстен ќе има или алфа или бета конфигурација во зависност од тоа во кој правец е насочена аномерната хидроксилна група. Во фураноза со D-конфигурација, алфа конфигирација има кога OH-групата е насочена надолу, додека при бета таа е насочена нагоре. Обратно е кај фураноза со L-конфигурација. Најчесто аномерниот јаглероден атом подлежи на мутаротација во раствор, при што наизменично се менуваат алфа и бета конфигурацијата (состојба на рамнотежа).
2 Поврзано
* Пираноза
Аравански јазици

Араванските јазици (исто така арахуански, арауански) се јазично семејство кое се зборува во западен Бразил и во Перу.
1 Поделба
Араванската група на јазици се состои од следните јазици:
: 1. Аруански јазик ''(†)'': 2. Кулинаски јазик
: 3. Дениски јазик
: A. Мади група
:: 4. Јамамадиски јазик
:: 5. Канамантиски јазик ''(?)'':: 6. Јаравараски јазик
:: 7. Банаваски јазик
: 8. Паумариски јазик
: 9. Зуруахаски јазик
2 Библиографија
* Buller, Barbara; Buller, Ernest; & Everett, Daniel L. (1993). Stress placement, syllable structure, and minimality in Banawá. ''International Journal of American Linguistics'', ''59'' (1), 280-293.
* Campbell, Lyle. (1997). ''American Indian languages: The historical linguistics of Native America''. New York: Oxford University Press. ISBN 0-19-509427-1.
* Dixon, R. M. W. (2001). Internal reconstruction of tense-modal suffixes in Jarawara. ''Diachronica'', ''18'', 3-30.
* Dixon, R. M. W. (2004a). ''The Jarawara language of southern Amazonia''. Oxford: Oxford University Press. ISBN 0-19-927067-8.
* Dixon, R. M. W. (2004b). Proto-Arawá phonology. ''Anthropological Linguistics'', ''46'', 1-83.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
* Kaufman, Terrence. (1990). Language history in South America: What we know and how to know more. In D. L. Payne (Ed.), ''Amazonian linguistics: Studies in lowland South American languages'' (pp. 13–67). Austin: University of Texas Press. ISBN 0-292-70414-3.
* Kaufman, Terrence. (1994). The native languages of South America. In C. Mosley & R. E. Asher (Eds.), ''Atlas of the world's languages'' (pp. 46–76). London: Routledge.
Хидроксил

Хидроксил или хидроксилна група во хемијата означува молекула составена од кислороден и водороден атом поврзани со ковалентна врска (единечна врска). Неутралната форма се нарекува хидроксилен радикал, додека хидроксилниот анјон е хидроксид. Кога кислородниот атом е поврзан за поголема молекула, хидроксилната група станува функционална група (OH). Хидроксидот (HO¯ или ¯OH анјон) е повеќеатомски јон со негативен полнеж. Хидроксидниот анјон е база и се користи за припрема на раствори или базни соединенија.
1 Поврзано
* Хидрониум
* Оксид
Индоирански јазици

Индоиранските јазици се подгрупа на јазици на индоевропските јазици. Оваа голема група јазици се дели на три јазични подгрупи: индоариски јазици, ирански јазици и нуристански јазици.
1 Поделба
Ирански јазици:
* Источни ирански јазици
** Североисточни
*** Авестиски јазик (+)
*** Скитски јазици (+)
**** Сакаски јазик (+)
**** Осетски јазик
**** Сариколски јазик
*** Согдиски јазик (+)
**** Јагнобски јазик
*** Бактриски јазик (+)
** Југоисточни
*** Паштунски јазик
*** Памирски јазици
*** Источни ирански јазици
* Западни ирански јазици
** Северозападни
*** Белуџиски јазик
*** Гилакски јазик
*** Курдски јазик
*** Мазендерански јазик
*** Партски јазик (+)
*** Талишки јазик
*** Дејламски јазик
*** Зазански јазик
** Југозападни
*** Сатроперсиски јазик (+)
**** Средноперсиски јазик (+)
*****Ачумски јазик
***** Персиски јазик (источни и западни дијалекти)
******Дари
****** Таџички јазик
**** Лориски дијалекти
**** Татиски јазик
Индоариски јазици:
* Ведиски санскритски јазик
* Санскрит
* Палиски јазик
* Централна зона
** Хиндустаниски јазик
*** Хинди
*** Урду
** Ромски јазик
* Источна зона (магадаски и пракритски јазици)
** Ангикаски јазик
** Асамски јазик
** Бенгалски јазик
** Боџпуриски јазик
** Магахиски јазик
** Маитилски јазик
** Орија јазик
* Пахарски јазици (северна зона)
** Непалски јазик
* Северозападна зона
** Дардски јазици (понекогаш класифицирани посебно):
*** Дамелски јазик
*** Домакски јазик
*** Гавар-батски јазик
*** Калашки јазик
*** Кашмирски јазик
*** Коварски јазик
*** Кохистански јазик
*** Нингаламски јазик
*** Пашајски јазик
*** Палула јазик
*** Шина јазик
*** Шумаштски јазик
** Панџабски јазик
** Синдски јазик
** Хоџкиски јазик
** Кучиски јазик
** Раџастански јазик
* Јужна зона
** Дивехски јазик / Махалски јазик
** Синхалски јазик
* Западна зона
** Гуџаратски јазик
** Конканиски јазик
** Маратиски јазик
Нуристански јазици:
* Ашкунски јазик
* Камката-вириски јазик или катиски јазик
* Васи-вариски јазик или прасунски јазик
* Трегамиски јазик
* Вајгалиски јазик
2 Библиографија
* Chakrabarti,Byomkes (1994). ''A comparative study of Santali and Bengali''. Calcutta: K.P. Bagchi & Co. ISBN 81-7074-128-9
* abstract of the study of Minoan language and its link with Indo-Iranian (Hubert La Marle)
* Indo-Iranian Languages and Peoples, edited by Nicholas Sims-Williams. Published 2002 for the British Academy by Oxford University Press
Фуран

Фуранот, познат и како фурфуран, е хетероциклично органско соединение. Најчесто се добива од топлотното разложување на материите кои содржат пентоза, како целулозните цврсти материи, особено борово дрво. Фуранот е безбојна, запалива и високо испарлива течност со точка на вриење блиска до собната температура. Таа е токсична и може да е канцерогена. Каталитичката хидрогенација на фуранот со помош на паладиумски катализатор дава тетрахидрофуран.
1 Синтеза и изолирање
* Фуранот може да се добие од фурфуралот со оксидација и декарбоксилација на фуран-2-карбоксилна киселина.
* Класичната фуранска синтеза е наречена Фајст-Бенари синтеза.
* Еден од наједноставните начини на синтеза на фурани е реакцијата меѓу 1,4-дикетони со фосфор пентоксид (P<sub>2</sub>O<sub>5</sub>). Оваа реакција се нарекува Паал-Кнор синтеза. Исто така, при образување на тиопен со реакција на 1,4-дикетони и Лосонов реагенс се добиваат фурани како спредни производи.
Велики Петрич

Тврдината Велики Петрич се наоѓа во Србија, по текот на реката Неродимка, во близина на градот Урошевац. Тврдината била изградена во средновековието. Денеска, од тврдината има останато само ѕидините и една кула. Патот до тврдината е тешко преоден.
Луситански јазик

Лузитанскиот (наречен по Лузитанија) бил палеоиберски јазик кој припаѓал на групата на индоевропски јазици. Јазикот во научната јавност е познат по петте зачувани натписи кои датираат од 1 година. Натписите содржат топоними и имиња на богови. Јазикот се зборувал на територијата на денешна Португалија и мали делови во Шпанија. Таа територија била позната како Лузитанија.
1 Натписи
Lamas de Moledo:, Cabeço das Fráguas:, Arroyo de la Luz (I & II):, Arroyo de la Luz (III):, Ribeira da Venda:
2 Поврзано
* Палеоиберски јазици
* Предромански народи на Пиринејскиот Полуостров
Јаравараски јазик

Јаравараски јазик (или јаравара) — дијалект на мадискиот јазик, аравански јазик кој се зборува во Бразил. Јаравараскиот го зборуваат околу 155 луѓе.
1 Фонологија
1.1 Самогласки
, Предни, Задни
Високи
Средни
Ниски
1.2 Согласки
, Билабијални, Забни, Алвеоларни, Непчани, Веларни, Глотални
Експлозивни
Носни
Фрикативни
Ликвидни
Полусамогласки
2 Библиографија
********
Вучитрнска тврдина

Вучитрнската тврдина е тврдина која се наоѓа во градот Вучитрн, Србија. Оваа тврдина била седиште на Ѓураг Бранковиќ (1427—1456), во времето кога тој бил овластен за територијата на Косово. Се смета дека тврдината била изградена во времето на цар Душан, но и уште порано, во римско време. По заземањето на тврдината од страна на Османлиите, тврдината била запуштена, но многу бргу истата станала седиште на административната управа и бегот. Кулите биле користени како магазини за житарници. Некогашната главна капија на тврдината била соѕидена, а наместо неа била изградена нова на источниот дел од тврдината.
Паумариски јазик

Паумариски јазик (или паумари) — аравански јазик кој се зборува во Бразил од околу 700 луѓе.
Редоследот на зборовите во овој јазик е глагол-прирок-подмет. Овој јазик има само две отворени зборовни класи: именки и глаголи, но сепак постојат и придавки, заменки, сврзници и слично.
1 Фонологија
1.1 Согласки
Билабијални, алвеоларни, палато-алвеоларни / палатални, веларни, глотални
експлозивни и африкати, аспиративни
рамни
звучни
имплозивни
фрикати, безвучни
носни, звучни
Вевни, звучни
апроксимантни, звучни
1.2 Самогласки
, Предни, Централни, Задни
Високи
Средни
Ниски
2 Наводи
* "Arawa"; in Dixon, Robert M. W.; ''The Amazonian Languages''; pp. 293–305. ISBN 0-521-57021-2
***
Кавкиски јазик

Кавкиски јазик — ајмарански јазик кој се зборува во Јужна Америка, поточно во департнамот Лина во Перу. Поточно, овој јазик се зборува во заедниците Какчуј, Канчан, Кајпан и Чавин. Овој јазик го зборува многу мала група на луѓе, некаде околу 9 жители и поради тоа јазикот се смета за скоро изумрен јазик.
Овој јазик често се сметал како еден ист со хакаруски јазик, но скорешни истражувања докажале дека се работи за два различни јазика.
Хакаруски јазик

Хакаруски јазик — јазик кој припаѓа на групата на ајмарански јазици. Овој јазик се зборува во департманот Лима во Перу. Поточно, јазикот се зборува во Тупе и во неколку околни села како што се Ајша и Колка и најмногу има околу 3.000 луѓе што го зборуваат јазикот како мајчин јазик. Голем дел од овие луѓе зборуваат и шпански јазик и се селат во поголемите центри на Перу, особено во Лима.
Голем дел од јазичарите, хакарускиот и кавкискиот јазик ги сметаат за еден ист јазик, има и силни докази дека овие јазици всушност се два посебни.
Изјава (информатика)

Изјава или декларација (|declaration) — средство за укажуање на назнака, тип и други аспекти од елементите на јазикот како променливи и функции. Се користи за да му соопшти на компајлерот за постоењето на елементите и ова е многу важно во многу јазици (како C) кои бараат променливите да бидат изјави пред да се употребуваат.
Во фамилијата на BCPL програмски јазици, какви што се и C++ и Java, можат да се укажуваат димензиите на променливата за да се изјаци скалар, низа или матрица. Во оваа област, изјавата (која го соопштува постоењето и содржините на елементот) и дефиницијата (која го овозможува спроведувањето) можат да бидат независни една од друга. Изјавите се направени во хедер (header) податотеките, кои се наменети да бидат вклучени во другите податотеки кои ги повикуваат и користат овие изјави, но немаат пристап до дефиницијата. Ако типот на дефиницијата не се совпаѓа со типот на изјавата за истиот елемент, тогаш компајлерот генерира грешка.
За променливите, дефинициите содржат вредности во област од меморијата која била резервирана за време на фазата на изјава. Кај функциите, дефинициите се застапени во нивното тело. Променливата или функцијата може да биде изјавена повеќепати, но само еднаш е дефинирана. Динамичките јазици како JavaScript и Python овозможуваат редефинирање на функциите.
Изјавата е често користена за да се овозможи пристап до функции и променливи дефинирани во други изворни податотеки или библиотеки.
Еве некои примери на изјави кои не се дефиниции во програмскиот јазик C:
<source>
Еве некои примери на дефиниции во C:
<source>
Ајмарански јазици

Ајмарските јазици или ајмарански јазици се една од двете доминантни јазични семејства во Јужна Америка, заедно со кечуанските јазици. Јужните кечуански јазици споделуваат поголем број одлики со ајмаранските јазици.
1 Поделба
Ова јазично семејство се состои од три јазика:
* Ајмарски јазик.
* Хакаруски јазик
* Кавкиски јазик
Ајмаранскиот го зборуваат околу 2,2 милиони луѓе, од кои 1,7 милиони во Боливија, 350.000 во Перу и остатокот во Чиле и Аргентина.
2 Библиографија
* Adelaar, Willem F. H.; & Muysken, Pieter C. (2004). ''The languages of the Andes''. Cambridge language surveys. Cambridge University Press.
* Campbell, Lyle. (1997). ''American Indian languages: The historical linguistics of Native America''. New York: Oxford University Press. ISBN 0-19-509427-1.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
* Kaufman, Terrence. (1994). The native languages of South America. In C. Mosley & R. E. Asher (Eds.), ''Atlas of the world's languages'' (pp. 46–76). London: Routledge.
Јована I Кастиљска

Јована I Кастиљска (шпански: ''Juana I de Castilla''; 6 ноември 1479 во Толедо, Шпанија - починала на 12 април 1555 во Тордесиљас, Шпанија) — кралица на Кастиља и Леон. Во историјата е позната и како Јована Лудата, поради нејзината опсесивна љубов кон сопругот, Филип I Кастиљски, која на крајот ѝ придонела да го изгуби разумот.
1 Титули и кралство
Најпрвин била инфанта од Кастиља и Арагон, подоцна надвојвотка од Астурија, војвотка од Бургундија и Брабант и грофица од Фландрија. По смртта на својата мајка, Изабела I Кастиљска, станала кралица на Кастиља, Леон, Галисија, Гранада, Севиља, Мурсија, Гибралтар и Канарските Острови. Била кралица и на Западните Инди (1504-1555), а по смртта на својот татко Фернандо II Арагонски, и на Навара, Неапол и Сицилија (1516-1555). Таа исто така имала и други титули, како: кнегиња од Барселона и господарка од Бискаја.
Јована I ги наследила сите титули од своите родители, Изабела I, кралица на Кастиља, и Фернандо II, крал на Арагон, и по смртта на татко ѝ на 16 јануари 1516, практично ја обединила круната на Шпанија. Иако била прогласена за ментално неспособна и била затворена во Тордесиљас, формално владеела заедно со својот син Карло I од Шпанија, сè до смртта во 1555.
2 Семејство
Јована била во брак со Филип I Кастиљски, со кого имала 6 деца и сите 6 станале владетели:
* Карло I од Шпанија и V од Германија, цар на Светото Римско Царство;
* Фердинанд I, надвојвода од Астурија и цар на Светото Римско Царство;
* Елеонора Австриска, кралица на Португалија и Франција;
* Изабела Австриска, кралица на Данска и пдооцна на Калмарскиот сојуз;
* Марија Австриска, кралица на Унгарија;
* Каталина Австриска, кралица на Португалија.
Тибериј II Константин

Тибериј II Константин (лат.''Flavius Tiberius Constantinus Augustus'') бил цар на Византија од 574 година до 582. Уште за време на Јустин II, Тибериј се прославил како добар војсководец. Кога царот се разболел, по совет на неговата жена Софија, го избрал Тибериј за совладетел и 4 години потоа, по неговата смрт бил прогласен за цар. Тогаш и го додал кон своето име популарното тогаш ''Константин''. На почеток, Софија се обидела да организира заговор, но се било разокриено. Уште кога бил жив Јустин II, во 576 персискиот цар Хозрој Ануширван преку Ерменија се обидел да пројде во Кападокија, но бил пресретнат од силна римска војска и победен. Во 578 година генералот Маврикиј наново ги победил персијците во Месопотамија и зазел градот Сингара. Тогаш на власт дошол Тибериј, кој се обидел да договори мир со персијците, но нивниот цар умрел, а новиот Хормизд ја продолжил војната. Во 581 година Маврикиј тешко ги поразил персијците и за награда Тибериј го оженил за својата ќерка и го прогласил на наследник на престолот. На запад успеал да договори мир со Западните Готи во Шпанија. Во тоа време почнале масовните наезди на словените на Балканот. Бидејќи империјата била зафатена со војна на исток, не можела да го брани западот. Така и питањето за помош на римскиот патрициј Памфрониј против лангобардите во Италија, останало без одговор. Сакајќи да го намали влијанието на наемниците во војската составил корпус од откупени робови, кој го зел неговото име, а чиј број пораснал до 15 000 и со нив командувал Маврикиј.
Во 582 година се разболел и наскоро потоа умрел, како постојат сомнежи дека бил отровен.
Маврикиј

Маврикиј Тибериј (лат.''Flavius Mauricius Tiberius Augustuss'', гр.''Φλάβιος Μαυρίκιος Τιβέριος Αύγουστος'', ерм.Մավրիկ, Mavrig;) бил цар на Византија од 582 година до 602.
Маврикиј се родил во богата ерменска фамилија во градот Арабис,Кападокија. На почетокот на својата кариера бил нотар, но подоцна влегол во војската. Се истакнал во борбите со Персијците, најповеќе со победата во 581 година, по која се оженил за Константина, ќерка на царот Тибериј II Константин. Така станал совладетел, а по смртта на Тибериј и цар на Византија. Наследил империја во тешка состојба - на исток во војна со Персија, на запад совладана од словените, плаќала големи даноци на Аварите, а државната каса била речиси празна. Сепак во 586 неговите војски ги победиле персијците. Неговите реформи ги смалиле трошоците за војската, што предизвикало буна во 588 година, но тоа не го спречило да им се спротивставува успешно уште две години на персијците, сè додека не бил симнат од престолот царот Хормизд. Маврикиј го поткрепил новиот Хозрој II. Така успеал да добие мир на исток и можел да преземе акции на запад. Во 583 Аварите зазеле неколку дунавски тврдини, а во 586-587 стасале до Адријанопол. Во 593 година неговиот генрал Приск ги победил неколкупати Аварите и презел поход против словените во денешна Романија. Но царот, не мајќи доверба во него го вратил назад и ставил начело на војската својот брат Петар. Тој се покажал како неспособен војсководец и тогаш словените и Аварите првпат опсадиле Солун. Во 589 Приск бил вратен и империјата успеала во следната година да заклучи мир со Аварите. Маврикиј сакал војските да зимуваат во непријателските земји, но оваа стара римска традиција ги побунила војниците. Тие се кренале под водството на Фока. Припадници на Зелената партија, која била против Маврикиј, ги отворила вратите на Цариград. На 23 ноември Фока бил крунисан за цар, а неколку денови подоцна Маврикиј со неговите браќа и синови биле убиени.
Фока (византиски цар)

Фока (лат.''Flavius Phocas Augustus'') бил цар на Византија од 602 година до 610. Бил прогласен за цар при буната на римската војска на Дунав. Со помош на партијата на зелените, влегол во Цариград.Царот Маврикиј бегал во Халкидон и пратил најголемиот син Теодосиј да бара помош од персискиот цар Хозрој II. Маврикиј бил фатен и убиен, а пред тоа по наредба на Фока натеран да гледа како се убиени неговите синови. Теодосиј бил фатен во Никеја и исто така убиен. Користејќи смртта на Маврикиј за повод, Хозрој II нападнал Византија. За да може да се бори со него, Фока заклучил срамен мир со Аварите, задолжувајќи се да им плаќа огромен данок. Оставен без заштита, Балканот бил заземен од словенските племиња. На исток римската војска трпела тешки порази. Персијците ги истерале од Месопотамија, Феникија, Палестина, навлегле и во Мала Азија. Незадовоството против Фока растело бргу, а тој со силен терор се обидувал да ја задржи властта. Африканскиот екзарх Ираклиј откриено се побунил, запрел да плаќа данок и влегол во сојуз со зетот на Фока, талентираниот војсководец Приск. Нивните војски од Египет преку море и копно во октомври 610 година влегле во Цариград под водството на Ираклиј помладиот. Фока бил убиен заедно со сите негови приврзаници.
Мутуализам (економска теорија)

Мутуализам е анархистичка школа која започнува од записите на Пјер Жозеф Прудон, кој замислуваше општество каде секоја личност може да поседува средства за производство, или индувидуално или колективно, со трговија на еквивалентни количини на труд во слободен пазар. Во тоа општество ќе има и мутуалистичка кредитна банка која ќе им позајмува пари на производителите со минимална камата но доволно висока за да се покријат трошоците на администрацијата. Мутуализмот се заснова на трудовата теорија на вредност каде важи: Ако трудот или производот се продадат, како размена треба да се добијат добра или услуги во кои ќе биде втемелано „''количеството на труд потребно за да се произведе производот со точна еднаква или слична корист''“. Ако се добие помалку од тоа се смета за експлоатација, кражба на труд, или лихварство.
Шпански Западни Инди

Шпански Западни Инди или Шпански Антили (|Antillas españolas или ''es'') — владенијата на шпанските колонии на Карипските Острови, до кои стигнал Кристофер Колумбо на своите патувања во потрага по западниот пат до Индија. Името „Западни Индии“ доаѓа токму поради тоа што Колумбо мислел дека пловејќи на запад стигнал до западниот брег на Индија.
1 Поврзано
* Кристофер Колумбо
* Нова Шпанија
* Шпанско колонијално царство
* Шпанска колонизација на Америка
Владимир Панков

Владимир Панков — претседател на здружението Радко во Македонија.
1 Животопис
Панков е роден како Владимир Паунковски во Охрид, Македонија. По образование е економист. По распадот на СФР Југославија во 1993 година се обидува да создаде во Република Македонија организација на Бугарите , под името ВМРО, но уставот не е регистриран во судот. На 30 јули 1996 година станува бугарски граѓанин. Потоа го менува презимето во Панков. Во ноември 1996 година, органите на власта во Македонија му го одземаат бугарскиот пасош. По неколку притворања, штрајк со глад и интервенцијата на бугарските органи на власта, пасошот му е вратен. Една година престојува во Бугарија, подоцна во 1998 година се враќа во Македонија.
Во 2000 година станува претседател на Здружение Радко, кое во 2001 година е прогласено за противоуставно. Во јануари 2008 година, „Радко“ го добива делото во Судот за правата на човекот во Стразбур против Република Македонија.
Панков е автор на книгата „Историската вистина за културниот идентитет на словенското население во Република Македонија“ (| „Историческата истина за културната идентичност на славянското население в Република Македония“), издадена во 2004 година.
Панков умрел на 5 јануари 2019 година.
2 Наводи
Кипар на Олимписките игри

Кипар за првпат учествувала на Летните олимписки игри во 1980 година кои се одржале во Москва, и од тогаш учеструвала на сите Олимписки игри. Кипар има освоено само еден медал на Летните олимписки игри во 2012.
Кралство Леон

Кралството Леон било независна држава сместена на северозападниот дел од Пиринејскиот Полуостров. Било основано во 910. година кога христијанските феудалци од Астурија го преселиле седиштето од Овиедо во градот Леон. Подоцна кралството Леон се обединило во денешна Шпанија.
Канарски Острови

Канарските Острови (шпан. ''Islas Canarias'') претставуваат африкански архипелаг во Атлантскиот Океан под управа на Шпанија. Архипелагот се состои од седум поголеми, два помали и неколку сосема мали острови од вулканско потекло, и се наоѓа на околу 100 км од африканскиот брег.
Канарските Острови имаат статус на автономна област на Шпанија. На островите живеат околу 2,1 милиони жители. Улогата на главен град ја делат два града: Санта Крус де Тенерифе и Лас Палмас де Гран Канарија. Канарските Острови како дел од Шпанија припаѓаат на ЕУ, но не се вклучени во царинската и даночната унија на ЕУ.
Главна дејност е туризмот, потоа земјоделството. Годишно, околу 10 милиони туристи ги посетуваат островите. Покрај тоа, од Канарските Острови се извезуваат голем број егзотични земјоделски производи за ЕУ, на пример: смокви, лимони, портокали, кајсии, праски, шеќерна трска, итн. На островот Тенерифе е планината Теиде кои врв на 3718 метри надморска височина е највисоката планина во Шпанија.